hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy pl hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Հուլիս ամիսն էլ պակաս արտակարգ չէր՝ մահվան ելքով վրաերթերից մինչև դանակահարություն և ոստիկանի կողմից ծեծի ենթարկված անձինք:
Հուլիսի 2-ին ողբերգական ավտովթար տեղի ունեցավ Շիրակի մարզի Ախուրյան համայնքում: Ժամը 12:30-ի սահմաններում Ախուրյանի խճուղի 20 հասցեի դիմաց «Օպել Աստրա» մակնիշի ավտոմեքենայի վարորդը դուրս էր եկել ճանապարհի երթևեկելի հատվածից և մխրճվել մայթի  փողոցային լուսավորության հենասյանը: Ախուրյան գյուղի բնակիչներ 16-ամյա Վասիլ Ղոչոյանը, 16-ամյա Հովհաննես Ալեքսանյանը և 16-ամյա Ազատ Գևորգյանը մարմնական վնասվածքներով տեղափոխվել էին Գյումրու բժշկական կենտրոն, որտեղ Ազատ Գևորգյանը գիտակցության չգալով՝ մահացել էր:
Հուլիսի 7-ին Գյումրու Շահումյան փողոցի բնակիչ, 60-ամյա Նորիկ Սարգսյանը վրաերթի էր ենթարկվել Շահումյան և Տերյան փողոցների խաչմերուկում՝ անհայտ մակնիշի և համարանիշի ավտոմեքենայի վարորդի կողմից: Վարորդը՝ անօգնական թողնելով տուժածին, դիմել էր փախուստի: Տուժածի կյանքը փրկել չէր հաջողվել: Միայն ժամեր անց ոստիկանությանը հաջողվել էր պարզել վրաերթ կատարած անձի ինքնությունը: Վերջինս «Անի» թաղամասի բնակիչ, 31-ամյա Էդգար Սուքիասյանն է, ով ինքնակամ ներկայացել էր ոստիկանություն և հայտնել, որ ինքն է վրաերթ կատարել իր վարած «ՎԱԶ-2106» մակնիշի ավտոմեքենայով:
Հուլիսի 9-ին Գյումրու բժշկական կենտրոն է տեղափոխվել կտրած-ծակած վերքով 35-ամյա Սամվել Հովհաննիսյանը: Ոստիկանության ծառայողների ձեռնարկած օպերատիվ-հետախուզական միջոցառումների արդյունքում, հուլիսի 10-ին հայտնաբերվել և բերման է ենթարկվել դանակահարության մեջ կասկածվողը՝  21-ամյա Կարապետ Հ.-ն: Վերջինս խոստովանել է, որ հուլիսի 9-ին ինքն է դանակով հարվածել Սամվել Հովհաննիսյանին:
Գյումրիում արտառոց դեպքերից մեկն էլ գրանցվել է ոստիկանի մասնակցությամբ: Հուլիսի 9-ին, ոստիկանության լեյտենանտ Գոռ Սարոյանը, ալկոհոլի ազդեցության տակ, Վարդանանց հրապարակում ծեծի է ենթարկել Գյումրիում հայտնի ֆայտոնչի Գրիշի թոռանը՝ դարբին Սամվել Մուրադյանին: Ոչ սթափ վիճակում գտնվող ոստիկանը կառապանից պահանջել է կառքը հանձնել իրեն: Կառապանի մերժումից տաքացած ոստիկանը ծեծի է ենթարկել նրան: Վերջինիս օգնության է հասել մի անցորդ, ում ոստիկանը նույնպես ծեծի է ենթարկել: Այս պատմության մեջ ամենազավեշտալին այն է, որ կառապանը ոստիկանություն չի դիմել, նրա փոխարեն բողոքել է իրեն օգնող անցորդը, ավելին՝ կառապանը ոստիկանությանն ասել է, թե ինքը կառքից է ընկել և ոտքը կոտրել: Թե ինչո՞ւ է կառապանը նման բան ասել, կիմանա միայն ինքը: Իսկ մինչ նա կկողմնորշվի բողոք ներկայացնել, թե՞ ոչ, ՀՀ ոստիկանապետն աշխատանքից ազատել է «հերոս  ոստիկանին»:
Հուլիս 11-ը ողբերգական էր երիտասարդ զույգի և նրանց դեռ չծնված երեխայի համար: Opel մակնիշի ավտոմեքենայի վարորդը Վազգեն Սարգսյան փողոցում վրաերթի է ենթարկել 30-ամյա Նելսիկ Ղազարյանին, ով տեղում մահացել է, իսկ նրա կինը՝ 23-ամյա Արփինե Մանուկյանը ծայրահեղ ծանր վիճակով տեղափոխվել էր Գյումրու բժշկական կենտրոն, որտեղ րոպեներ անց մահացել էր: Պարզվել է, որ երիտասարդ ամուսինները սպասել են իրենց առաջնեկին: 20-ամյա վարորդը ձերբակալված է:
Հոգեբան Կարինե Սահակյանը «Շրջապատի» հետ զրույցում կարծիք հայտնեց, որ նշված դեպքերը բնութագրել կամ պիտակավորել, թե քաղաքը դարձել է «կրիմինալ» ու «բեսպրեդել է», սխալ է. «Գյումրին կրիմինալ քաղաք չէ, բոլոր քաղաքներում կան նման բաներ: Գյումրին կրիմինալ քաղաք լինելուց հեռու է: Ովքեր, որ նման բան են ասում, իրենք են քաղաքն այդպիսին սարքում… Բոլոր տեղերում էլ լինում են դեպքեր: Նայում եմ՝ Երևանում, Արտաշատում, Հրազդանում կամ այլ քաղաքներում, նման վիճակներ են: Աղետն ունեցավ իր բացասական հետևանքները, մարդիկ ավելի ագրեսիվ դարձան, իր ազդեցությունն է թողել նաև աշխատատեղերի բացակայությունը, զբաղվածություն չապահովելը»:
Շիրակի մարզի դատախազ Կարեն Գաբրիելյանը լրագրողների հետ զրույցում նշել էր, որ ինքն էլ համաձայն չէ այն կարծիքի հետ, թե քաղաքում անպատժելիության մթնոլորտ է տիրում:
«Ցույց տվեք մի դեպք, որ հանցագործություն կատարած անձը մնացել է անպատիժ: Եթե մենք ունենք բավարար ապացույցներ, որոնք ենթադրում են, որ այդ անձը կատարել է տվյալ հանցագործությունը, պատժվում է։ Եթե դուք մատնանշեք գոնե մի դեպք, ես բոլորիդ խոստանում եմ՝ չեմ աշխատելու: Նման բան չկա, որ անձը կատարի հանցագործություն, ապացույցների զանգվածը բավարար լինի, ու մենք տվյալ անձին չենթարկենք քրեական պատասխանատվության»:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: